[{"text_idx": "#000002", "text": "Miks ja kuidas kuulata teist, kuidas see avardab meid ennast? Miks ei tohi unustada rokenrolli ja kuidas leppida ja\u0308lgedega, mida elu meile kehale ja hinge ja\u0308tab? Sellistele ergutavatele ku\u0308simustele otsime vastuseid EMA va\u0308rskest su\u0308gisnumbrist, mille kaanel u\u0308ks a\u0308gedamaid na\u0308itlejaid ja kahe lapse ema Saara Pius (30)."}, {"text_idx": "#000003", "text": "Selle aasta mais su\u0308ndis na\u0308itlejate Saara ja Ma\u0308rdi (31) perre teine laps, poeg Mihkel. See on pa\u0308ev, mida ja\u0308a\u0308b Saarale meenutama erakorralise keisrilo\u0303ike arm ko\u0303hul. Sealsamas on veel kaks ja\u0308lge \u2013 esimene pimesooleoperatsioonist ja teine lapseeas juhtunud o\u0303nnetusest -, mis meenutavad Saarale midagi, mille eest olla alati ta\u0308nulik..."}, {"text_idx": "#000004", "text": "uurime seekord kuulamise kunsti. Meie u\u0308hiskonna ideaaliks on ekstravert, kes\npigem ra\u0308a\u0308gib, kui kuulab. Aga pane ta\u0308hele \u2013 kes oskab kuulata, see langetab\nparemaid otsuseid nii a\u0308ris kui ka isiklikus elus."}, {"text_idx": "#000005", "text": "Just sind ja su pere toetavatest to\u0308o\u0308elu otsustest kirjutab elustilist Merit Raju: \u201cKa\u0308ia va\u0308ikeste laste emana ta\u0308iskohaga palgato\u0308o\u0308l on sama hea kui proovida kokku segada o\u0303li ja vett, mis kuidagi seguneda ei taha.\u201d Milliseid variante on veel?"}, {"text_idx": "#000006", "text": "Seekordse numbri vo\u0303imsaim kogemuslugu ra\u0308a\u0308gib moedisainer Eliisest (30), kellest sai aastajagu tagasi pa\u0308rast ema surma lapsevanem... oma o\u0303ele. Eliise jagab, millised on olnud ootamatult ette juhtunud vanemarolli po\u0308o\u0308raseimad va\u0308ljakutsed ning mis teeb teda selles o\u0303nnelikuks."}, {"text_idx": "#000007", "text": "Loovinimesed ja va\u0308rsked kaksikute vanemad Helene Vetik ja Madis Nestor lubavad meid ideid koguma oma Kalamaja vanas majas asuvasse pessa, kus kohtuvad disain ja suvilaatmosfa\u0308a\u0308r. Rikkalikku ko\u0308o\u0308gipoeesiat pakub aga vo\u0303rratult isutav La\u0308his-Ida muinasjutuliste maitsete retseptiseeria."}, {"text_idx": "#000008", "text": "Lugu \u201cPurgi turgutajad\u201d to\u0303stab teadlikkust toidulisandite vallas, esitades ku\u0308simuse \u2013 kas heast ja mitmeku\u0308lgsest toidust siis to\u0303esti ei piisa? Va\u0308rskes numbris on juttu veel naise hirmpo\u0303nevatest kuupunktidest, indiaaniperede inspireerivatest tavadest, u\u0308hest ohtra rokenrolli-faktoriga pulmapeost..."}, {"text_idx": "#000009", "text": "Paljude isade lemmiklektu\u0308u\u0308riks kujunenud ISA-osa juhatab sisse aga kahe lapse isa ja vo\u0303luv muusik Marten Kuningas. Mees kolis selle aasta alguses perega ootamatult Lahemaale va\u0308ikesesse ku\u0308lla paneelmajja! Seal tuleb ette nii o\u0303rnu kui ka rajusid hetki..."}, {"text_idx": "#000013", "text": "Liitumisel no\u0303ustud Ajakirja EMA privaatsuspoliitikaga."}]